ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1666/98

υποβολή: Patricia McKenna (V) προς την Επιτροπή

(29 Μαΐου 1998)

Θέμα: Κυρώσεις κατά του Ιράκ

Απαντώντας στην προφορική μου ερώτηση H-317/98(1) η Επιτροπή αναφέρει, όπως ήδη εγνώριζα, ότι οι κυρώσεις ποτέ δεν ίσχυαν για τα τρόφιμα και τα φάρμακα.

Μπορεί, επομένως, η Επιτροπή να επιβεβαιώσει την πεποίθησή της ότι οι κυρώσεις δεν έχουν επιπτώσεις για την προμήθεια του Ιράκ με τρόφιμα και φάρμακα;

Δέχεται η Επιτροπή ότι υπάρχει αντίφαση μεταξύ της θέσης της ότι οι κυρώσεις αποτελούν αποτελεσματικό μέσο για την οικονομική εξασθένιση του Ιράκ και της θέσης της ότι οι κυρώσεις αυτές δεν έχουν αρνητικές επιπτώσεις για την προμήθεια των πτωχοτέρων τμημάτων του πληθυσμού του Ιράκ με τρόφιμα και φάρμακα;

Απάντηση της καςBonino εξ ονόματος της Επιτροπής

(30 Ιουνίου 1998)

Το ψήφισμα 661 (1990) του Συμβουλίου Ασφαλείας των Ηνωμένων Εθνών (ΗΕ) επιτρέπει την πώληση ή την προμήθεια υλικών που προορίζονται αποκλειστικά για φάρμακα ενώ για ανθρωπιστικούς σκοπούς επιτρέπει και τα τροφίμα, αλλά αυτό δε σημαίνει ότι η προμήθεια των αγαθών αυτών μπορεί να εκτελείται χωρίς διεθνή έλεγχο. Το ψήφισμα αριθ. 661 συνέστησε μια επιτροπή που θα διασφαλίζει την αποτελεσματική εφαρμογή των ψηφισμάτων και έκανε επίκληση σε όλα τα κράτη να συνεργαστούν πλήρως με την επιτροπή για την εκπλήρωση των σκοπών αυτών.

Τα μέσα προμήθειας τροφίμων και φαρμάκων που διαθέτει η κυβέρνηση του Ιράκ έχουν περιορισθεί με την επιβολή κυρώσεων. Με την εφαρμογή του ψηφίσματος 986 (1995), δηλαδή τη συμφωνία πετρέλαιο για τρόφιμα, η διεθνής κοινότητα παρείχε στο Ιράκ σημαντικά μέσα εφοδιασμού. Εντούτοις, τα αγαθά που είχαν προμηθευτεί σύμφωνα με τη συμφωνία πετρέλαιο για τρόφιμα άρχισαν να φθάνουν στη χώρα μετά το πρώτο τρίμηνο του 1997. Κατά συνέπεια, τα φάρμακα άρχισαν να λείπουν.

Το Ιράκ υπήρξε πάντα εισαγωγέας τροφίμων ενώ η εγχώρια παραγωγή εκτιμάται ότι έχει σταθεροποιηθεί στο επίπεδο πριν από το 1990 δηλαδή στο ένα τρίτο των απαιτήσεων. Το ποσό των 1.800 εκατ. USD περίπου το χρόνο που είχε διατεθεί για την πρώτη από τις δύο φάσεις της συμφωνίας πετρέλαιο για τρόφιμα προσεγγίζει τα επίπεδα των εισαγωγών τροφίμων πριν από το 1990 το οποίο ήταν μεταξύ 2.000 έως 3.000 εκατ. USD. Μολονότι είχε αναφερθεί ότι οι κυρώσεις έχουν επιπτώσεις στην εγχώρια παραγωγή, η δωρεάν διανομή τροφίμων στις τρεις βόρειες επαρχίες λειτουργεί ως αντικίνητρο στους τοπικούς παραγωγούς δημητριακών και γεννά προβλήματα στην τοπική κτηνοτροφία όπως η κοχλιόμυγα που εμφανίσθηκε στο νότιο Ιράκ λόγω της κατάρρευσης του κτηνιατρικού τομέα. Ορισμένοι θεωρούν ότι τα στρατηγικά αποθέματα τροφίμων είναι ανεπαρκή για να δώσουν λύση στις ανωμαλίες κατά την προμήθεια.

Η Επιτροπή γνωρίζει ότι οι οικονομικές κυρώσεις καθώς και οι πολιτικές της κυβέρνησης του Ιράκ είχαν καταστροφικές συνέπειες στην προμήθεια φαρμάκων και τροφίμων προς τους πλέον φτωχούς κατοίκους του πληθυσμού του Ιράκ. Κατά συνέπεια, από το 1990, έχουν παρασχεθεί περίπου 230 εκατ. ECU για δράσεις ανθρωπιστικής βοήθειας με σκοπό την ελάφρυνση των δυστυχιών του πλέον ευπαθούς τμήματος του πληθυσμού του Ιράκ.

(1) Συζητήσεις του Ευρωπαϊκού Κοινοβουλίου (Απρίλιος 1998).
ΓΡΑΠΤΗ ΕΡΩΤΗΣΗ E-1469/98

υποβολή: Johanna Maij-Weggen (PPE) προς την Επιτροπή

(13 Μαΐου 1998)

Θέμα: Κατανομή των οργανικών θέσεων στη ΓΔ VI

Θα μπορούσε η Επιτροπή να παράσχει στατιστικά δεδομένα ως προς τον αριθμό των υπαλλήλων της κατηγορίας "Α" που απασχολούνται από τη ΓΔ VI με πλήρες ωράριο για τους ακόλουθους τομείς ευθυνών:

- Προστασία τωνν ζώων (εκτροφή, μεταφορά και σφαγή)

- Κατάλοιπα στα τρόφιμα (μεταξύ των οποίων ορμόνες και αντιβιοτικά)

- Ζωονόσοι (σαλμονέλλωση, καμπυλοβακτηρίαση, λιστερίαση κλπ.);

Θα μπορούσε επίσης να αναφέρει η Επιτροπή εάν πρόκειται για μόνιμους υπαλλήλους, προσωρινό προσωπικό ή εθνικούς εμπειρογνώμονες με απόσπαση, και, στις δύο τελευταίες κατηγορίες, να αναφέρει και την ημερομηνία κατά την οποία αναμένεται να λήξη η απασχόλησή τους στην Επιτροπή;

Απάντηση του κ.Fischler εξ ονόματος της Επιτροπής

(22 Ιουνίου 1998)

Η υπεύθυνη μονάδα της Γενικής Διεύθυνσης Γεωργίας για τα θέματα αυτά είναι η VI/B.II2 "κτηνιατρική και ζωοτεχνική νομοθεσία". Η μονάδα αυτή διαθέτει 22 υπαλλήλους της κατηγορίας Α.

Στον τομέα της προστασίας των ζώων (εκτροφή, μεταφορά και σφαγή) απασχολείται ένας προσωρινός υπάλληλος κατηγορίας Α, του οποίου το συμβόλαιο λήγει στις 15 Ιουλίου 1998, και ένας εθνικός εμπειρογνώμονας κατηγορίας Α, του οποίου το συμβόλαιο λήγει στις 31 Ιανουαρίου 1999.

Στον τομέα των καταλοίπων στα τρόφιμα (μεταξύ των οποίων ορμόνες και αντιβιοτικά) απασχολείται ένας προσωρινός υπάλληλος κατηγορίας Α, του οποίου το συμβόλαιο λήγει στις 31 Αυγούστου 1998.

Στον τομέα των ζωονόσων, (σαλμονέλλωση, καμπυλοβακτηρίαση, λιστερίαση) απασχολείται ένας εθνικός εμπειρογνώμονας κατηγορίας Α, του οποίου το συμβόλαιο λήγει στις 31 Ιανουαρίου 2001.
ΓΡΑΠΤΗ ΕΡΩΤΗΣΗ E-1143/98

υποβολή: José Apolinário (PSE) προς την Επιτροπή

(24 Απριλίου 1998)

Θέμα: Αγροπεριβαλλοντικά μέτρα στον τομέα της γεωργίας/Αζόρες

Λαμβάνοντας υπόψη την ιδιαιτερότητα της περιφέρειας των Αζορών (Πορτογαλία,) περιφέρειας ιδιαίτερα απομακρυσμένης και με ειδικό καθεστώς που θεσμοθετείται στη Συνθήκη για την Ευρωπαϊκή Ένωση, ζητώ από την Επιτροπή να αναφέρει ποια κοινοτική ενίσχυση έλαβε η περιφέρεια αυτή στο πλαίσιο των αγροπεριβαλλοντικών μέτρων κατά την περίοδο 1994-1999 και ποια είναι η πρόβλεψη της Επιτροπής σχετικά με την εφαρμογή των ενισχύσεων αυτών κατά την οικονομική περίοδο 2000-2006.

Απάντηση του κ.Fischler εξ ονόματος της Επιτροπής

(20 Μαΐου 1998)

Το γεωργοπεριβαλλοντικό ειδικό πρόγραμμα για τις Αζόρες κατέφαρμογή του κανονισμού (ΕΟΚ) 2078/92 του Συμβουλίου, της 30 Ιουνίου 1992, σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου(1) εγκρίθηκε με απόφαση της Επιτροπής της 3ης Ιουνίου 1994.

Ο προϋπολογισμός που χρηματοδοτείται από κοινού και που εγκρίθηκε για την περίοδο 1993/1997 ήταν 18,77 εκατ. ECU με την ακόλουθη κατανομή:

>ΘΕΣΗ ΠΙΝΑΚΑ>

Η πρόβλεψη για το 1998, κατά την ίδια ημερομηνία με την απόφαση, ήταν 16,8 εκατ. ECU.

Από το έτος 2000 και σύμφωνα με το Πρόγραμμα Δράσης 2000(2), τα γεωργοπεριβαλλοντικά μέτρα θα ενσωματωθούν στα προγράμματα περιφερειακής ανάπτυξης που προετοιμάζονται από τις αρμόδιες αρχές της Πορτογαλίας.

(1) ΕΕ L 215, 30.7.1992.

(2) COM(97)2000 τελικό.
ΓΡΑΠΤΗ ΕΡΩΤΗΣΗ E-1199/98

υποβολή: José Valverde López (PPE) προς την Επιτροπή

(24 Απριλίου 1998)

Θέμα: Θέμα: Κατανάλωση βιταμινών στην Ευρωπαϊκή Ένωση

Η Ευρωπαϊκή Επιτροπή φαίνεται πως ετοιμάζει νομοθετική πρωτοβουλία για την εναρμόνιση του νομικού καθεστώτος των βιταμινών.

Θα ήταν ενδιαφέρον να γνωρίσουμε τη συνολική κατανάλωση βιταμινών στην ΕΕ, ανά κάτοικο και ανά έτος, και αν η Επιτροπή διαθέτει εκθέσεις που υποδεικνύουν πιθανή ύπαρξη ανεπάρκειας στον πληθυσμό ή πρόβλημα υγείας που σχετίζεται με την κατανάλωση βιταμινών στην ΕΕ.

Απάντηση του κ.Bangemann εξ ονόματος της Επιτροπής

(19 Μαΐου 1998)

Οι βιταμίνες που καταναλώνουμε προέρχονται είτε από τρόφιμα που περιέχουν εκ φύσεως βιταμίνες, ή από τρόφιμα στα οποία έχουν προστεθεί βιταμίνες ή από βιταμινούχα συμπληρώματα. Η Επιτροπή δεν διαθέτει ακριβή στοιχεία για τη συνολική ετήσια κατ' άτομο κατανάλωση βιταμινών στην Κοινότητα και δεν πιστεύει ότι υπάρχουν τέτοιου είδους στοιχεία.

Πληροφορίες σχετικά με την κατανάλωση βιταμινών παρέχονται από έρευνες για την πρόσληψη θρεπτικών στοιχείων οι οποίες έχουν διεξαχθεί σε εθνικό επίπεδο. Με βάση τις έρευνες αυτές και χρησιμοποιώντας εθνικά κριτήρια, τα οποία διαφέρουν σε κάθε κράτος μέλος, έχουν ληφθεί ενδείξεις σχετικά με την επαρκή ή ανεπαρκή πρόσληψη βιταμινών από τον πληθυσμό.

Οι πληροφορίες αυτές περιλαμβάνονται σε έκθεση που καταρτίστηκε από ομάδα εργασίας στο πλαίσιο της επιστημονικής συνεργασίας μεταξύ Επιτροπής και κρατών μελών σε θέματα που αφορούν τον τομέα των τροφίμων. Αντίγραφο της έκθεσης αυτής διαβιβάζεται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-1029/98

υποβολή: Nikitas Kaklamanis (UPE) προς την Επιτροπή

(6 Απριλίου 1998)

Θέμα: Νομοθεσία της Ε.Ε. για τους εργαζόμενους μπροστά σε οθόνες υπολογιστών

Είναι γνωστό ότι η υγεία των εργαζομένων μπροστά σε οθόνες υπολογιστών επιβαρύνεται καίρια.

Θα παρακαλούσα να πληροφορηθώ από την Ευρωπαϊκή Επιτροπή αν έχει θεσπισθεί κοινοτική νομοθεσία που να επιβάλλει την πρόσθετη αποζημίωση των εργαζομένων σε αυτό τον τομέα, καθώς και το αν προβλέπεται αυξημένη ανάπαυσή τους, με τη μορφή π.χ. επιπλέον άδειας.

Απάντηση του κ.Flynn εξ ονόματος της Επιτροπής

(13 Μαΐου 1998)

Το κοινοτικό δίκαιο δεν περιλαμβάνει καμία διάταξη που να επιβάλλει την καταβολή αποζημίωσης στους εργαζομένους που χρησιμοποιούν εξοπλισμό εργασίας με οθόνη οπτικής απεικόνισης ούτε την αναγνώριση συμπληρωματικής άδειας. Τέτοια μέτρα εμπίπτουν στην αρμοδιότητα των κρατών μελών.

Η οδηγία 90/270/ΕΟΚ(1) περί της εργασίας σε εξοπλισμό με οθόνη οπτικής απεικόνισης προβλέπει αντίθετα ότι ο εργοδότης πρέπει να μελετήσει τη δραστηριότητα του εργαζομένου με τέτοιο τρόπο ώστε η καθημερινή εργασία στην οθόνη να διακόπτεται τακτικά με διαλείμματα ή με αλλαγές δραστηριότητας που μειώνουν το φόρτο εργασίας σε οθόνη.

(1) ΕΕ L 156, 21.6.1990.
ΓΡΑΠΤΗ ΕΡΩΤΗΣΗ E-1133/98

υποβολή: Umberto Bossi (NI) προς την Επιτροπή

(24 Απριλίου 1998)

Θέμα: Χρηματοδοτικό μέσο για το περιβάλλον

Ο Κανονισμός (ΕΚ) 1404/96(1) του Συμβουλίου της 15ης Ιουλίου 1996, στα άρθρα 10, 11 και 12 προβλέπει σειρά διατάξεων για την παρακολούθηση της εφαρμογής των δράσεων που χρηματοδοτεί η Κοινότητα καθώς και της συμμόρφωσής τους προς τις διατάξεις του κανονισμού αυτού;

Μπορεί η Επιτροπή να μας πει πόσο συχνά ασκούνται επιτόπιοι έλεγχοι, όπως προβλέπεται στο άρθρο 10.2 του προαναφερθέντος κανονισμού, για την εξακρίβωση της ορθής εκτέλεσης των δράσεων από τους δικαιούχους της χρηματοδοτικής ενίσχυσης;

Μπορεί η Επιτροπή να μας πει εάν πραγματοποιήθηκαν έλεγχοι για την εκτέλεση της δράσης B-3200-94-778 (επαναφορά της διώρυγας στην αρχική της θέση και ανασύσταση γηλόφων και λασπωδών επιπέδων εκτάσεων που αποκαλύπτονται κατά την αμπώτιδα στη λιμνοθάλασσα Μπαγιόνα);

Γνωρίζει η Επιτροπή το γεγονός ότι οι δικαιούχοι της εν λόγω χρηματοδότησης, εκτός του ότι δεν τήρησαν τις προθεσμίες εκτέλεσης της δράσης (οι οποίες άλλωστε παρατάθηκαν) υλοποίησαν τις προβλεπόμενες παρεμβάσεις με ολιγωρία και στο περίπου;

Προτίθεται η Επιτροπή να λάβει μέτρα προκειμένου να αποφύγει τη συνέχιση των κρουσμάτων μη χρηστής χρησιμοποίησης των κοινοτικών πόρων;

Απάντηση της καςBjerregaard εξ ονόματος της Επιτροπής

(10 Ιουνίου 1998)

Αποστολές για τη διενέργεια ελέγχων εκτελούνται από την Επιτροπή σε τακτική βάση. Στη συγκεκριμένη περίπτωση του έργου B-3200/94/778 "Πρόγραμμα διατήρησης της φύσης στη γεωγραφική περιοχή του Δέλτα του ποταμού Πάδου, δεύτερη φάση", στο οποίο υπάγεται το επιμέρους έργο που εκτελέσθηκε από την επαρχία της Ραβέννα στην περιοχή Piolassa Baiona, αποτέλεσε το αντικείμενο τεσσάρων αποστολών με σκοπό την επαλήθευση της υλοποίησης και των αποτελεσμάτων του έργου.

Με βάση αυτές τις επαληθεύσεις καθώς και τα έγγραφα που υποβλήθηκαν από τον δικαιούχο δεν προκύπτουν τεκμήρια ότι σημειώθηκαν παρεκκλίσεις από τους συμβατικούς όρους. Η μόνη εξαίρεση αφορά την προθεσμία εκτέλεσης του έργου. Πράγματι, η προθεσμία μετατέθηκε από την 31η Δεκεμβρίου 1996 την 20η Φεβρουαρίου 1998. Η παράταση αυτή χορηγήθηκε μετά από την εξέταση των δικαιολογητικών που υποβλήθηκαν από τον δικαιούχο.

(1) ΕΕ L 181, 20.7.1996, σελ. 1.
ΓΡΑΠΤΗ ΕΡΩΤΗΣΗ E-1015/98

υποβολή: Richard Howitt (PSE) προς την Επιτροπή

(6 Απριλίου 1998)

Θέμα: Παραβίαση των ανθρωπίνων δικαιωμάτων στο Σουδάν

Μπορεί η Επιτροπή να αναφέρει ποια μέτρα λαμβάνονται για την παραβίαση των ανθρωπίνων δικαιωμάτων στο Σουδάν, για το θέμα της δουλείας και για τα προβλήματα σχετικά με την πρόσβαση της ανθρωπιστικής βοήθειας και των παρατηρητών για τα ανθρώπινα δικαιώματα; Μπορεί η Επιτροπή να επιβεβαιώσει ότι υπάρχουν κινήσεις για την προώθηση ενός ψηφίσματος του Συμβουλίου Ασφαλείας των Ηνωμένων Εθνών σχετικά με το εμπάργκο στα όπλα, ώστε να ευθυγραμμιστούν τα Ηνωμένα Έθνη με την Ευρωπαϊκή Ένωση, η οποία, απ' όσο γνωρίζω, έχει ήδη επιβάλει εμπάργκο στα όπλα έναντι του Σουδάν;

Απάντηση του κ.Pinheiro, εξ ονόματος της Επιτροπής

(5 Μαΐου 1998)

Η Κοινότητα με λύπη της, πράγματι, αναφέρει ότι η κατάσταση των δικαιωμάτων του ανθρώπου στο Σουδάν συνεχίζει να προκαλεί ανησυχία. Πολλές παραβιάσεις γίνονται στις εμπόλεμες περιοχές αλλά υπάρχουν επίσης προβλήματα στο Χαρτούμ. Εκεί συνεχίζουν να γίνονται αναφορές για παρατεταμένες και συνεχείς παραβιάσεις των δικαιωμάτων του ανθρώπου, συμπεριλαμβανομένων έκνομων δολοφονιών, αυθαίρετων συλλήψεων, κρατήσεων χωρίς την κατάλληλη διεξαγωγή δίκης, δουλείας και άρνησης των ελευθεριών όσον αφορά τη θρησκεία, την έκφραση, την σύμπραξη και την ειρηνική συνάθροιση.

Η Κοινότητα κάλεσε τις αρχές του Σουδάν να σεβαστούν τα δικαιώματα του ανθρώπου και το ανθρωπιστικό δίκαιο σε όλα τα τμήματα της χώρας. Ιδιαίτερα, τις ενθαρρύνει να επιτρέψουν την ανεμπόδιστη πρόσβαση στις υπηρεσίες παροχής βοήθειας, στους συμβούλους και διεθνείς παρατηρητές και να διεξαγάγουν κατάλληλες έρευνες για τις τυχόν παραβιάσεις, να δημοσιεύσουν τα πορίσματά τους και να τιμωρήσουν τους ενόχους.

Η Επιτροπή συνεχίζει να παρακολουθεί από κοντά την κατάσταση και δράττεται κάθε ευκαιρίας για να υπενθυμίσει στην κυβέρνηση του Σουδάν την υποχρέωσή της να αποκαταστήσει και να εξασφαλίσει τον πλήρη σεβασμό των δικαιωμάτων του ανθρώπου στη χώρα.

Στο πλαίσιο της κοινής εξωτερικής πολιτικής και πολιτικής ασφαλείας (CESP), και ιδιαίτερα βάσει το άρθρου Ι.2 της συνθήκης για την Ευρωπαϊκή Ένωση, το Συμβούλιο υιοθέτησε στις Ι.5 Μαρτίου 1994 κοινή θέση για εμπάργκο στην εξαγωγή όπλων, πυρομαχικών και στρατιωτικού εξοπλισμού προς το Σουδάν. Σύμφωνα με το άρθρο Ι.2 της συνθήκης, ζητείται από τα κράτη μέλη να εξασφαλίσουν ότι οι εθνικές πολιτικές τους συμφωνούν με την κοινή θέση. Η εφαρμογή του εμπάργκο αυτού, γιάυτό το λόγο, εμπίπτει στην αποκλειστική αρμοδιότητα των κρατών μελών.

Σύμφωνα με το άρθρο Ι.5 της συνθήκης για την Ευρωπαϊκή Ένωση, η Προεδρία του Συμβουλίου έχει την κύρια αρμοδιότητα για την εφαρμογή κοινών μέτρων βάσει της CFSP, συμπεριλαμβανομένης της θέσης που εκφράζει η Ένωση σε διεθνείς οργανισμούς. Η Επιτροπή συνεργάζεται πλήρως στο έργο αυτό. Απ'ότι γνωρίζει η Επιτροπή μέχρι σήμερα, το θέμα της προώθησης απόφασης του Συμβουλίου Ασφαλείας των Ηνωμένων Εθνών για ένα εμπάργκο σχετικά με την εξαγωγή όπλων δεν έχει θιγεί στα σχετικά όργανα του Συμβουλίου.
ΓΡΑΠΤΗ ΕΡΩΤΗΣΗ E-1306/98

υποβολή: Cristiana Muscardini (NI) , Amedeo Amadeo (NI) , Roberta Angelilli (NI) , Spalato Belleré (NI) , Marco Cellai (NI) , Gastone Parigi (NI) , Sebastiano Musumeci (NI) , Salvatore Tatarella (NI) και Antonio Trizza (NI) προς την Επιτροπή

(29 Απριλίου 1998)

Θέμα: Το σύστημα "Echelon" και η κατασκοπεία κατά των χωρών της ΕΕ

Με βάση πληροφορίες που δημοσιεύονται στην έκθεση της ΓΔ IV του Ευρωπαϊκού Κοινοβουλίου και των πολυάριθμων ανακρίσεων εκ μέρους ανακριτικών αρχών. Τι προτίθεται να εισηγηθεί η Επιτροπή

1. για να μην υποβάλλονται τα κράτη μέλη της ΕΕ σε συστηματικά μέτρα κατασκοπείας που θίγουν τα πολιτικά και οικονομικά συμφέροντά τους καθώς και το δικαίωμα ιδιωτικού βίου των πολιτών τους;

2. πώς αξιολογεί η Επιτροπή τη θέση της κυβέρνησης που ασκεί σήμερα την Προεδρία του Συμβουλίου και που παράλληλα συμμετέχει ενεργά στο σύστημα κατασκοπείας;

3. δεν θεωρεί ότι προκύπτει σύγκρουση συμφερόντων μεταξύ των δύο αυτών ιδιοτήτων της εν λόγω χώρας;

4. Δεν θεωρεί σκόπιμο να αναλάβει ειδικές πρωτοβουλίες για την προάσπιση των ανθρωπίνων δικαιωμάτων των πολιτών της ΕΕ που υφίστανται χωρίς διακρίσεις τα μέτρα κατασκοπείας που αφορούν τα τηλεφωνήματα, τα φαξ και τα ηλεκτρονικά μηνύματά τους;

Απάντηση του κ.Santer εξ ονόματος της Επιτροπής

(15 Ιουνίου 1998)

Η Επιτροπή δεν μπορεί να σχολιάσει τέτοιου είδους θέματα, διότι αυτά δεν εμπίπτουν στις αρμοδιότητες που έχει δυνάμει της Συνθήκης για την Ευρωπαϊκή Ένωση. Πάντως όσον αφορά την κρυπτογραφία, η Επιτροπή εφιστά την προσοχή των αξιότιμων μελών του Κοινοβουλίου στο γεγονός ότι, στην ανακοίνωσή της στο Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών με τίτλο "Κατοχύρωση ασφάλειας και εμπιστοσύνης στις ηλεκτρονικές επικοινωνίες - Προς ένα ευρωπαϊκό πλαίσιο για ψηφιακές υπογραφές και κρυπτοθέτηση"(1), τόνισε τη σημασία των τεχνολογιών κρυπτογραφίας ως βασικού εργαλείου για περισσότερη ασφάλεια και εμπιστοσύνη στις ηλεκτρονικές επικοινωνίες. Η χωρίς περιορισμούς διάθεση των τεχνολογιών αυτών θα συμβάλει στην προστασία των κρατών μελών και των πολιτών έναντι της κατασκοπείας.

(1) COM(97)503.
ΓΡΑΠΤΗ ΕΡΩΤΗΣΗ E-0783/98

υποβολή: Roberta Angelilli (NI) προς την Επιτροπή

(18 Μαρτίου 1998)

Θέμα: Παρατυπίες κατά τη διενέργεια διαγωνισμών δι' υποβολής προσφορών για τη διάθεση των αποβλήτων στη Ρώμη

Στις 9 Μαΐου 1997, το Συμβούλιο της 15ης περιφέρειας του Δήμου της Ρώμης ψήφισε για την απομάκρυνση των τοξικών ουσιών που βρίσκονται στην έδρα των εγκαταστάσεων της χημικής βιομηχανίας Zucchet, όπως καταδεικνύεται στη Γραπτή Ερώτηση Ε-3006/97(1). Οι ουσίες αυτές μέχρι τις 27 Ιανουαρίου 1998 δεν είχαν απομακρυνθεί. Εξάλλου, στις 30 Δεκεμβρίου 1997 αποφασίσθηκε, μέσω διεξαγωγής ημιεπίσημου διαγωνισμού, η αντικατάσταση της GRM, αναδόχου εταιρίας για τη διάθεση των αποβλήτων, από την εταιρία Bizzaglia Eco. Στις 26 Ιανουαρίου 1998, ο χώρος συγκέντρωσης απορριμμάτων βρέθηκε τελείως αφύλακτος και οι περαστικοί μπορούσαν να προσεγγίσουν άνετα τις τοξικές ουσίες. Επίσης, εν αγνοία του διοικητικού συμβουλίου και κατόπιν διαταγής του Προέδρου της δημοτικής περιφέρειας, κ. Giovanni Paris, μία τρίτη εταιρία, η Ecocentro, αντικατέστησε μέσω ιδιωτικού διαγωνισμού την Bizzaglia Eco. Εντούτοις, μέχρι τις 26 Ιανουαρίου 1998 δεν συνήφθη συμφωνία σύμβασης μεταξύ δημοτικών αρχών και εταιρίας Ecocentro. Στις 11.6.1997 η εταιρία DTV υπέβαλε προσφορά 249.000.000 λιρετών για τη διάθεση των αποβλήτων ποσό κατά πολύ χαμηλότερο των 476.000.000 λιρετών που είναι το ποσό της κατακυρωθείσας προσφοράς. Η εταιρία DTV ανέφερε ότι δεν της δόθηκε η δυνατότητα να λάβει μέρος στον τελικό διαγωνισμό.

Υπό το πρίσμα των ανωτέρω στοιχείων ερωτάται η Επιτροπή:

1. Έχει πράγματι διαβιβαστεί στις αρμόδιες ιταλικές αρχές σχετική επιστολή όπως αναφέρθηκε στην απάντηση της Επιτροπής επί της ερωτήσεως Ε-3006/97;

2. Κρίνοντας από τα περιστατικά που έχουν εκτεθεί ανωτέρω, δεν θεωρεί η Επιτροπή ότι έχουν σημειωθεί σοβαρές παρατυπίες όσον αφορά τους κανόνες που διέπουν τη διενέργεια των διαγωνισμών για την ανάθεση έργων;

3. Θεωρεί ότι είναι σκόπιμο να προβεί σε περαιτέρω παρεμβάσεις;

4. Ποιες είναι οι κυρώσεις που πρόκειται να επιβληθούν στις ιταλικές αρχές εάν δεν συμμορφωθούν με τις ισχύουσες σχετικές διατάξεις;

5. Ποια είναι η γενική άποψη της Επιτροπής επί του θέματος αυτού;

(1) ΕΕ C 134, 30.4.1998, 55.
ΓΡΑΠΤΗ ΕΡΩΤΗΣΗ E-1107/98

υποβολή: Panayotis Lambrias (PPE) προς την Επιτροπή

(8 Απριλίου 1998)

Θέμα: Επιτάχυνση της διαδικασίας εξέτασης των υποθέσεων παράβασης του κοινοτικού δικαίου

Το Ευρωπαϊκό Κοινοβούλιο, ορισμένοι επαγγελματικοί φορείς και οργανώσεις μη κυβερνητικές έχουν ζητήσει από την Επιτροπή να επιταχύνει την εξέταση των υποθέσεων παράβασης του κοινοτικού δικαίου. Παρά τα μέτρα που έλαβε μέχρι σήμερα η Επιτροπή, το επίπεδο ταχύτητας είναι μη ικανοποιητικό, με αποτέλεσμα να γεννώνται εύλογα αιτήματα αποζημίωσης των εμπλεκομένων μερών.

Ερωτάται η Επιτροπή τι μέτρα προτίθεται να λάβει ώστε:

1Να περιορίσει σε συγκεκριμένο χρονικό διάστημα τη διαδικασία συνεννοήσεων με το πιθανόν υπό παράβαση κράτος μέλος πριν από την έναρξη εφαρμογής του άρθ. 169 Συνθ. Ε.Ε.

2. Να προσδιορίσει καθαρά το ανώτατο χρονικό όριο ανάλογης απάντησης ή συμμόρφωσης του κράτους μέλους, μετά την αποστολή της προειδοποιητικής επιστολής ή της αιτιολογημένης γνώμης ή της προσφυγής στο ΔΕΚ.

Απάντηση του κ.Santer εξ ονόματος της Επιτροπής

(15 Μαΐου 1998)

Η Επιτροπή δίνει προτεραιότητα στην αποστολή της ως φύλακα των Συνθηκών και καταβάλλει κάθε προσπάθεια για τη βελτίωση της λειτουργίας της διαδικασίας που προβλέπεται από το άρθρο 169 της Συνθήκης ΕΚ. Όπως αναφέρεται στην XIVη έκθεση για τον έλεγχο της εφαρμογής του κοινοτικού δικαίου(1), έχει λάβει μια σειρά εσωτερικών μέτρων με σκοπό να επιταχύνει τη διαδικασία παράβασης που προβλέπεται από το άρθρο 169.

Συνεπώς, η Επιτροπή, όταν λάβει καταγγελία, προσπαθεί να αποφασίσει επί της ουσίας, δηλαδή να αποστείλει προειδοποιητική επιστολή ή να αρχειοθετήσει την υπόθεση, εντός προθεσμίας ενός έτους. Για την τήρηση της προθεσμίας αυτής, η Επιτροπή μείωσε σημαντικά την προσφυγή στις προκαταρκτικές ανταλλαγές αλληλογραφίας με τα κράτη μέλη πριν από την κίνηση της διαδικασίας παράβασης. Λαμβάνει επίσης μέτρα για να αποφεύγεται η χρησιμοποίηση των συνεδριάσεων συνδιαλλαγής με τα κράτη μέλη ως μέσου για την επιβράδυνση της διαδικασίας. Όπως θα αναφέρεται στην XVη έκθεση για τον έλεγχο της εφαρμογής του κοινοτικού δικαίου που πρόκειται να υποβληθεί προσεχώς στο Ευρωπαϊκό Κοινοβούλιο, τα μέτρα αυτά είχαν ως αποτέλεσμα την επίσπευση της εξέτασης των υποθέσεων.

Εξάλλου, η Επιτροπή παρέχει στις προειδοποιητικές επιστολές της κατά κανόνα προθεσμία δύο μηνών. Στην αιτιολογημένη γνώμη δεν παρέχεται προθεσμία για την απάντηση του κράτους μέλους, αλλά προβλέπεται προθεσμία εντός της οποίας ζητείται από το κράτος μέλος να θέσει τέλος στην διαπιστωθείσα παράβαση. Μερικές φορές, η προθεσμία αυτή μειώνεται, σε επείγουσες περιπτώσεις, στον ένα μήνα ή ακόμη και στις 15 ημέρες. Στην πράξη, η Επιτροπή εφαρμόζει ολοένα και περισσότερο αυστηρά την εν λόγω προθεσμία.

(1) COM(97)299 τελικό.
ΓΡΑΠΤΗ ΕΡΩΤΗΣΗ E-1580/98

υποβολή: Daniel Varela Suanzes-Carpegna (PPE) προς την Επιτροπή

(25 Μαΐου 1998)

Θέμα: Βιομηχανία σχιστολίθου και σύστημα γενικευμένων προτιμήσεων

Σύμφωνα με την απάντηση που έδωσε εξ ονόματος της Επιτροπής ο Επίτροπος Sir Leon Brittan σε προηγούμενες ερωτήσεις μου (E-4009/97 και E-4011/97)(1) ο επεξεργασμένος σχιστόλιθος είναι ταξινομημένος ως μη ευαίσθητο προϊόν στο σχέδιο γενικευμένων προτιμήσεων υπέρ των αναπτυσσομένων χωρών, πράγμα που σημαίνει ότι οι εισαγωγές του εν λόγω προϊόντος στην Ευρωπαϊκή Ένωση απαλλάσσονται της καταβολής δασμών. Η απάντηση επίσης αναφέρει ότι δεν προβλέπεται αναθεώρηση της ταξινόμησης του εν λόγω προϊόντος πριν από τη λήξη της ισχύος του σημερινού σχεδίου γενικευμένων προτιμήσεων, δηλαδή στις 31.12.1998.

Θα μπορούσε η Επιτροπή να μας πληροφορήσει ποιές αναπτυσσόμενες χώρες εξάγουν σχιστόλιθο στην Ευρωπαϊκή Ένωση και ποιός είναι ο όγκος των εξαγωγών της κάθε μιας από τις εν λόγω χώρες;

Θα μπορούσε η Επιτροπή να μας πληροφορήσει βάσει ποίων ειδικών κριτηρίων ταξινομήθηκε ο σχιστόλιθος ως μη ευαίσθητο προϊόν σε ό,τι αφορά την εφαρμογή του σχεδίου γενικευμένων προτιμήσεων;

Θα μπορούσε επίσης η Επιτροπή να μας αναφέρει ποιά κριτήρια χρησιμοποιεί, γενικώς, για την ταξινόμηση ενός προϊόντος ως ευαίσθητου σε ό,τι αφορά την εφαρμογή του προηρηθέντος προτιμησιακού σχεδίου;

Απάντηση του κ.Marin εξ ονόματος της Επιτροπής

(22 Ιουνίου 1998)

Τα στοιχεία όσον αφορά τις εξαγωγές σχιστόλιθου των αναπτυσσομένων χωρών διαβιβάζονται άμεσα στο Αξιότιμο Μέλος καθώς και στη γραμματεία του Κοινοβουλίου.

Η κατάταξη των προϊόντων σύμφωνα με τον βαθμό ευαισθησίας τους στο πλαίσιο του σχεδίου γενικευμένων προτιμήσεων (ΣΓΠ) βασίστηκε κυρίως στους βαθμούς ευαισθησίας σε σχέση με την κοινοτική αγορά, όπως αυτοί υπολογίστηκαν κατά τις πολυμερείς διαπραγματεύσεις του κύκλου της Ουρουγουάης.

(1) ΕΕ C 196, 22.6.1998, 56.